Frankie and Johnny

***Frankie and Johnny*** estas usona amafera komedi-drama filmo de 1991 reĝisorita de Garry Marshall kun stelularo de Al Pacino kaj Michelle Pfeiffer (en ilia unua filmo kune ekde *Scarface*). Héctor Elizondo, Nathan Lane kaj Kate Nelligan aperas en duarangaj roloj. La muzikon komponis Marvin Hamlisch.

La scenaro por *Frankie and Johnny* estas adaptita de Terrence McNally el lia propra teatraĵo de *off-Broadway* nome *Frankie and Johnny in the Clair de Lune*, en kiu rolis F. Murray Abraham kaj Kathy Bates. La plej evidenta ŝanĝo en la filmo estas la aldono de kelkaj duarangaj roloj kaj de variaj lokoj; dum en la origina teatraĵo, nur la du nomigaj roloj aperas sursceneje, kaj la tuta agado okazas en unu apartemento.

La titolo estas referenco al la tradicia usona populara kanto "Frankie and Johnny", unuafoje publikigita en 1904, kiu rakontas la historion de virino kiu trovas sian kunulon amorantan kun alia virino kaj pafmurdas lin. La filmo ricevis ĝenerale favorajn reviziojn kaj enspezis 67 milionojn da usonaj dolaroj el buĝeto de 29 milionoj da usonaj dolaroj. 

## Intrigo
Emocicikatrigita kelnerino nomita Frankie partoprenas la bapton de sia baptofilo en Altoona (Pensilvanio). Dume, mezaĝa viro nomita Johnny estas liberigita de malliberejo. Frankie revenas hejmen al sia laboro kiel servistino ĉe la Apollo Cafe en Novjorko. La posedanto de la kafejo Nick sendas la kunlaboranton de Frankie, nome Helen, hejmen frue post kiam ŝi plendas pri kapturno. Johnny alvenas serĉante taskon, kaj Nick dungas lin kiel kuiristo de rapida manĝo malgraŭ sia krimlisto. Post laboro, Frankie revenas hejmen al ŝia loĝejo kaj trovas fremdulon, Bobby, instalantan bretojn, sed li estas rivelita kiel la koramiko de ŝia amiko kaj najbaro Tim. Tiun nokton, Johnny petas prostituitinon, sed simple petas al ŝi kuŝi vestita en lito kun li.

La venontan tagon, Nick sciigas al sia stabo ke Helen estis hospitaligita. Frankie kaj ŝia kunlaborantino Cora vizitas senkonscian Helenon kaj dividas iliajn timojn morti sole kiel ŝi estas. La venontan tagon, post helpado al viro kiu havis epilepsian atakon, Johnny demandas eksteren Frankie rendevuon, sed ŝi rifuzas. Helen mortas, kaj Frankie, Cora kaj kolega servistino Nedda estas surprizitaj por vidi Johnny ĉe ŝia entombigo. Reen al laboro, Johnny petas rendevuon Frankie denove. Post kiam ŝi denove rifuzas, li havas ununoktan amaventuron kun Cora, kiu partumas la detalojn kun Frankie kaj Nedda.

Semajnoj pasas, kaj Johnny petas al Frankie esti lia rendevuo ĉe la forirfesto de kunlaboranto, sed ŝi denove rifuzas. Li venas al ŝia loĝejo ĉiuokaze, kie Bobby kaj Tim helpas al Frankie decidi kion vesti. Ĉe la festo, Johnny provas konvinki Frankie ke ili estas bona paro. Post la festo, li aĉetas al ŝi floron kaj persvadas ŝin preni lin reen al sia loĝejo, kie ili pasigas intiman nokton kune.

Konvinkita ke ili intencas esti kune, Johnny aperas ĉe ŝia keglonokto kaj konfesas sian amon al ŝi. Frankie argumentas, ke li ne povas ami ŝin post tia mallonga tempodaŭro kaj rivelas, ke ŝi ne povas havi infanojn post kiam Johnny mencias komenci familion. Poste, Frankie provas eviti Johnny ne respondante siajn telefonvokojn kaj ŝanĝante ŝiajn deĵorojn ĉe la kafejo. Tamen, Johnny ŝanĝas siajn deĵorojn ankaŭ, kaj ili alparolas unu la alian. Johnny konfesas, ke li estas divorcita kaj havas du infanojn, kiujn li ne vidis, ĉar li eliris el malliberejo, kie servis tempon por ĉekfraŭdo. Frankie instigas lin por vidi ilin, kaj ŝi konfesas, ke ŝia lasta koramiko trompis ŝin kun ŝia plej bona amikino.

Post laboro, Johnny akompanas Frankie al ŝia loĝejo, kie ili diskutas siajn vivojn kaj aŭskultas "Clair de lune". Tamen, la intimeco igas Frankie malkomforta, kaj ili kverelas. Ŝi petas al li foriri, sed antaŭ tio, li telefonas al la radiostacio kaj petas al ili ludi bison de "Clair de lune". Frankie konfesas, ke antaŭa koramiko fizike fitraktis ŝin, kaj tio igais ŝin suferi aborton, kio siavice igis ŝin nekapabla havi infanojn. Frankie invitas Johnny resti, kaj ili rigardas la sunleviĝon kune.

## Geaktoraro kaj roluloj
* Al Pacino kiel Johnny
* Michelle Pfeiffer kiel Frankie
* Héctor Elizondo kiel Nick
* Nathan Lane kiel Tim
* Kate Nelligan kiel Cora
* Jane Morris kiel Nedda
* Greg Lewis kiel Tino
* Al Fann Luther
* Ele Keats kiel Artemis
* Fernando López kiel Jorge
* Glenn Plummer kiel Peter
* Sean O'Bryan kiel Bobby
* Phil Leeds kiel Mr. DeLeon
* Frank Campanella kiel retiriĝinta kliento
* Elizabeth Kerr kiel maljuna kliento
* Al Sapienza kiel samĉambrano de Peter
* Tracy Reiner kiel advokatino en festo
* Shannon Wilcox kiel prostitutino Christine 
* K Callan kiel patrino de Frankie
* Frank Buxton kiel pastro
* Dedee Pfeiffer kiel kuzino de Frankie

## Referencoj 
## Eksteraj ligiloj 
* en imdb

Kategorio:Filmoj aperintaj en 1991
Kategorio:Dramaj filmoj
Kategorio:Amaferaj filmoj
Kategorio:Usonaj filmoj
Kategorio:Filmoj adaptitaj de dramoj